CELEX: 32007D0381
Language: lv
Date: 2007-06-01 00:00:00
Title: 2007/381/EK: Komisijas Lēmums ( 2007. gada 1. jūnijs ), ar ko 2006./2007. tirdzniecības gadam nosaka sākotnējo finanšu asignējumu Bulgārijai un Rumānijai par noteikta lieluma platību hektāros, ņemot vērā vīna dārzu pārstrukturēšanu un pārveidi saskaņā ar Padomes Regulu (EK) Nr. 1493/1999 (izziņots ar dokumenta numuru K(2007) 2272)

2.6.2007   
            
            
               LV
            
            
               Eiropas Savienības Oficiālais Vēstnesis
            
            
               L 141/80
            
         
      KOMISIJAS LĒMUMS
   
   (2007. gada 1. jūnijs),
   ar ko 2006./2007. tirdzniecības gadam nosaka sākotnējo finanšu asignējumu Bulgārijai un Rumānijai par noteikta lieluma platību hektāros, ņemot vērā vīna dārzu pārstrukturēšanu un pārveidi saskaņā ar Padomes Regulu (EK) Nr. 1493/1999
   (izziņots ar dokumenta numuru K(2007) 2272)
   (Autentisks ir tikai teksts bulgāru un rumāņu valodā)
   (2007/381/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju (1), un jo īpaši tās 14. panta 1. punktu,
   tā kā:
   
               (1)
            
            
               Noteikumi attiecībā uz vīna dārzu pārstrukturēšanu un pārveidi ir noteikti ar Regulu (EK) Nr. 1493/1999 un ar Komisijas 2000. gada 31. maija Regulu (EK) Nr. 1227/2000, ar ko nosaka sīki izstrādātus piemērošanas noteikumus Padomes Regulai (EK) Nr. 1493/1999 par vīna tirgus kopīgo organizāciju attiecībā uz ražošanas potenciālu (2).
            
         
               (2)
            
            
               Regulā (EK) Nr. 1227/2000 paredzētās normas par pārstrukturēšanas un pārveides shēmas finanšu plānošanu un līdzdalību šīs shēmas finansēšanā nosaka, ka atsauces uz attiecīgo finanšu gadu attiecas uz maksājumiem, ko dalībvalstis faktiski veikušas laikā no kārtējā gada 16. oktobra līdz nākamā gada 15. oktobrim.
            
         
               (3)
            
            
               Bulgārija un Rumānijai Eiropas Savienībai pievienojās 2007. gada 1. janvārī, un no šā datuma tās var izmantot restrukturizācijas un pārveidošanas sistēmu, jo ir izpildījušas nosacījumu sagatavot ražošanas potenciāla uzskaiti, kā apstiprināts ar Komisijas Lēmumiem 2007/223/EK (3) un 2007/234/EK (4).
            
         
               (4)
            
            
               Saskaņā ar Regulas (EK) Nr. 1493/1999 14. panta 3. punktu, iedalot finanšu asignējumus dalībvalstīm, attiecīgi jāņem vērā Kopienas vīna dārzu platība attiecīgajā dalībvalstī.
            
         
               (5)
            
            
               Lai īstenotu Regulas (EK) Nr. 1493/1999 14. panta 4. punktu, finansējumu piešķir par noteikta lieluma platību hektāros.
            
         
               (6)
            
            
               Jāņem vērā kompensācija par ieņēmumu zaudējumiem, ko vīnkopji cieš laika posmā, kad vīna dārzi vēl neražo.
            
         
               (7)
            
            
               Saskaņā ar Regulas (EK) Nr. 1493/1999 14. panta 2. punktu sākotnējo asignējumu pielāgo, ņemot vērā faktiskos izdevumus un pamatojoties uz pārskatītajām dalībvalstu iesniegtajām izdevumu prognozēm, ievērojot shēmas mērķi un pieejamos līdzekļus,
            
         IR PIEŅĒMUSI ŠO LĒMUMU.
   1. pants
   Finanšu asignējums Bulgārijai un Rumānijai par noteikta lieluma platību hektāros vīna dārzu pārstrukturēšanai un pārveidei saskaņā ar Regulu (EK) Nr. 1493/1999 2006./2007. tirdzniecības gadam noteikts šā lēmuma pielikumā.
   2. pants
   Šis lēmums ir adresēts Bulgārijas Republikai un Rumānijai.
   
      Briselē, 2007. gada 1. jūnijā
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 179, 14.7.1999., 1. lpp. Regulā jaunākie grozījumi izdarīti ar Regulu (EK) Nr. 1791/2006 (OV L 363, 20.12.2006., 1. lpp.).
   
      (2)  OV L 143, 16.6.2000., 1. lpp. Regulā jaunākie grozījumi izdarīti ar Regulu (EK) Nr. 1216/2005 (OV L 199, 29.7.2005., 32. lpp.).
   
      (3)  OV L 95, 5.4.2007., 53. lpp.
   
      (4)  OV L 100, 17.4.2007., 27. lpp.
   
      PIELIKUMS
      Sākotnējais finanšu asignējums 2006./2007. ražas gadam
      
                  Dalībvalsts
               
               
                  Platība hektāros
               
               
                  Asignējums
                  (EUR)
               
            
                  Bulgārija
               
               
                  2 131
               
               
                  6 700 516
               
            
                  Rumānija
               
               
                  1 060
               
               
                  8 299 484
               
            
                  Kopā
               
               
                  3 191
               
               
                  15 000 000